

NOTA DE FUNDAMENTARE
la proiectul hotărârii de Guvern 
cu privire la acordul transmiterii unor active sub formă de investiții capitale din proprietatea raionului Strășeni în proprietatea statului

	1. Denumirea sau numele autorului și, după caz, a/al participanților la elaborarea proiectului actului normativ

	Proiectul hotărârii de Guvern cu privire la acordul transmiterii unor active sub formă de investiții capitale din proprietatea raionului Strășeni în proprietatea statului, a fost elaborat de Ministerul Culturii.

	2. Condițiile ce au impus elaborarea proiectului Actului normativ

	2.1. Temeiul legal sau, după caz, sursa proiectului actului normativ

	Proiectul hotărârii de Guvern cu privire la acordul transmiterii unor active sub formă de investiții capitale din proprietatea raionului Strășeni în proprietatea statului este elaborat în temeiul art. 6 alin. (1) lit. a) și art. 14 alin. (1) lit. b) din Legea nr. 121/2007 privind administrarea și deetatizarea proprietății și al art. 8 alin. (3) din Legea nr. 523/1999 cu privire la proprietatea publică a unităților administrativ-teritoriale.

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative.

	Biserica de lemn „Sfinții Arhangheli Mihail și Gavriil” din satul Vorniceni, raionul Strășeni, constituie proprietate a statului Republicii Moldova, care la moment, este înregistrată în registrul bunurilor imobile cu numărul cadastral 8042207.246.01.
Concomitent, Biserica de lemn „Sfinții Arhangheli Mihail și Gavriil” deține statut de monument istoric, fiind înscrisă la poziția nr. 1441 (Zona de Centru, raionul Strășeni, satul Vorniceni) în Registrul monumentelor Republicii Moldova ocrotite de stat, aprobat prin Hotărârea Parlamentului nr.1531/1993.
La 11 mai 2018, Biserica de lemn „Sfinții Arhangheli Mihail și Gavriil”, a fost transmisă în folosința raionului Strășeni. Pe parcursul anilor 2023-2025, raionul Strășeni a efectuat investiții în restaurarea bisericii. La 22 septembrie 2025 a fost semnat actul de recepție finală a lucrărilor de restaurare a monumentului istoric Biserica de lemn „Sfinții Arhangheli Mihail și Gavriil” din satul Vorniceni, raionul Strășeni.
Conform Deciziei Consiliului raional Strășeni nr.8/24 din 02 decembrie 2025, s-a dispus transmiterea Ministerului Culturii al Republicii Moldova, a costurilor investiționale formate în urma achiziționării de bunuri, servicii, construcții, reconstrucții sau îmbunătățirii din contul mijloacelor bugetului raional, în valoare de 5 140 725,24 lei.
Astfel, în condițiile în care construcția Bisericii de lemn „Sfinții Arhangheli Mihail și Gavriil”, constituie proprietate a statului, se impune necesitatea transmiterii în proprietatea statului și a investițiilor capitale efectuate de către raionul Strășeni în scopul restaurării bisericii.

	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	Potrivit proiectului se acceptă ca activele sub formă de investiție în valoare de 5 140 725,24 lei, conform Anexei, efectuate în scopul restaurării Bisericii de lemn „Sfinții Arhangheli Mihail și Gavriil”, cu numărul cadastral 8042207246.01, din satul Vorniceni, raionul Strășeni, să fie transmise, cu titlu gratuit, din proprietatea raionului Strășeni în proprietatea statului.

	3.2. Opțiunile alternative analizate și motivele pentru care acestea nu au fost luate în considerare

	Nu este aplicabil.

	4. Analiza impactului de reglementare 

	4.1. Impactul asupra sectorului public

	Proiectul hotărârii de Guvern va avea impact pozitiv asupra sectorului public, or, activele, sub formă de investiții capitale vor fi preluate în proprietatea statului care exercită dreptul de proprietate și în privința restaurării Bisericii de lemn ,,Sfinții Arhangheli Mihail și Gavriil”, din satul Vorniceni, raionul Strășeni, în care s-au efectuat investițiile capitale.

	4.2. Impactul financiar și argumentarea costurilor estimative

	Implementarea prevederilor proiectului nu necesită cheltuieli financiare suplimentare din bugetul de stat.

	4.3. Impactul asupra sectorului privat

	Nu este aplicabil.

	4.4. Impactul social

	Nu este aplicabil.

	4.4.1. Impactul asupra datelor cu caracter personal

	Nu este aplicabil.

	4.4.2. Impactul asupra echității și egalității de gen

	Nu este aplicabil.

	4.5. Impactul asupra mediului

	Nu este aplicabil.

	4.6. Alte impacturi și informații relevante

	Nu este aplicabil.

	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională

	Nu este aplicabil.

	5.2. Măsuri normative care urmăresc crearea cadrului juridic intern necesar pentru implementarea legislației UE

	Nu este aplicabil.

	6. Avizarea și consultarea publică a proiectului actului normativ

	Anunțul privind inițierea procedurii de elaborare a proiectului de hotărâre de Guvern a fost plasat pe pagina web a ministerului (www.mc.gov.md), secțiunea – Transparența decizională și pe site-ul particip.gov.md (https://particip.gov.md/ro/document/stages/*/16428).
[bookmark: _GoBack]Proiectul a fost avizat la Ministerul Infrastructurii și Dezvoltării Regionale și Agenția Propreității Publice.
Recomandările și obiecțiile participanților la procedura de avizare și argumentele autorului proiectului pe marginea acestora au fost expuse în Sinteza obiecțiilor și propunerilor.

	7. Concluziile expertizelor

	Proiectul urmează a fi supus expertizei juridice la Ministerul Justiției și expertizei anticorupție la Centrul Național Anticorupție.

	8. Modul de încorporare a actului în cadrul normativ existent

	Prezentul proiect de hotărâre se încadrează în cadrul normativ în vigoare și nu necesită modificarea, abrogarea sau elaborarea unor acte normative.

	9. Măsurile necesare pentru implementarea prevederilor proiectului actului normativ

	Pentru implementarea prevederilor proiectului actului normativ sunt necesare următoarele măsuri:
1. Desemnarea reprezentanților pentru a fi incluși în componența Comisiei de transmitere;
2. Semnarea actului de tranmsitere a activelor sub formă de investiții capitale.






Secretară generală a ministerului 		                      	Ana VARZARI

